b'\n_START_ARTICLE_\n\xc5\xa0tefan Tom\xc5\xa1i\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nTom\xc5\xa1i\xc4\x8d je u\xc4\x8diteljsko slu\xc5\xbebo najverjetneje nastopil 1874 v Tunjicah, kjer je 1876 zabele\xc5\xbeen kot provizori\xc4\x8dni u\xc4\x8ditelj, 1879\xe2\x80\x931881 je bil v Sodra\xc5\xbeici, 1887 nadu\xc4\x8ditelj v Starem Logu, 1889\xe2\x80\x931892 v Vipavi ter od 1892\xe2\x80\x931911 v Ribnici. Napisal je knjigo Ko\xc4\x8devsko okrajno glavarstvo, zemljepisno-zgodovinski opis (1887, v sovatorstvu s Fr. Ivancem). Delo, ki sta si ga avtorja zamislila kot\xc2\xa0\xc2\xbbpou\xc4\x8dno berilo, ne kot u\xc4\x8deno knjigo\xc2\xab, opisuje poleg pregleda vsega okraja v treh odmerjenih poglavjih \xc5\xa1e posamezne ob\xc4\x8dine: ko\xc4\x8devsko,velikola\xc5\xa1ko in ribni\xc5\xa1ko) in njihova naselja ter prina\xc5\xa1a zemljepisne, gospodarske in zgodovinske podatke, pri tem pa poseben poudarek posve\xc4\x8da razvoju in stanju \xc5\xa1olstva.'